**การถอดองค์ความรู้เกษตรกรต้นแบบ**

**ในพื้นที่ตำบลกระจาย อำเภอป่าติ้ว จังหวัดยโสธร**

**1.เรื่อง มันสำปะหลังอินทรีย์**

**2.เจ้าของความรู้ชื่อ** นายโฉมยง สีโสภา อายุ 62 ปี อาชีพ เกษตรกร

ที่อยู่ 189 หมู่ 3 ตำบกระจาย อำเภอป่าติ้ว จังหวัดยโสธร

โทรศัพท์ 062-1192499

วันที่บันทึกความรู้ 1 มีนาคม 2564

**3.ความเป็นมา**

- อดีต นายโฉมยง สีโสภา เป็นเกษตรกรที่ทำการเกษตรแบบเดิม ปลูกข้าว ปลูกผัก ทำไร่ ตามความเหมาะสมของพื้นที่ เช่น ไร่มันสำปะหลัง ซึ่งเป็นพืชไร่เศรษฐกิจที่สำคัญของตำบลกระจาย ซึ่งเป็นการเกษตรที่ใช้สารเคมีเป็นพืชเชิงเดี่ยว รายได้มีเพียงปีละครั้งประมาณ ปี ละ 80,000 บาท จากการขายมันสำปะหลังและทำข้าวนาปี

- ในปี 2560 มีโครงการส่งเสริมการปลูกมันสำปะหลังอินทรีย์โดยความร่วมมือของ บริษัทอุบลไบโอเอทานอล จังหวัดอุบลราชธานี ร่วมกับสำนักวิจัยและพัฒนาการเกษตร เขต 4 อุบลราชธานี และกรมส่งเสริมการเกษตร โดยเลือกพื้นที่เป้าหมายคือ จังหวัดยโสธร อำเภอป่าติ้ว ซึ่งปีแรกมีผู้สนใจเข้าร่วมโครงการจำนวน 23 ราย ในพื้นที่ตำบลกระจายประกอบด้วยเกษตรกรหมู่ที่ 1,3,4 และ 13 ตำบลกระจาย อำเภอป่าติ้ว ส่วนใหญ่เป็นสมาชิกแปลงใหญ่ตำบลกระจาย มีเกษตรกรที่ผ่านการปรับเปลี่ยน จำนวน 4 ราย ได้แก่ นายประสิทธิ มิ่งขวัญ พื้นที่ 2 ไร่ นางแสงจันทร์ สิงหา 4 ไร่ นางสำอาง วังมะนาว 9 ไร่และนายโฉมยง สีโสภา 4 ไร่

- ในปีแรกของการผลิตประสบปัญหาผลผลิตต่ำมากเพียง 1.5-2 ตัน/ ไร่ เนื่องจากดินขาดการปรับปรุงบำรุงดินที่ถูกต้อง อีกทั้งดินมีความเป็นกรดจัดการละลายของธาตุอาหารไม่ดี อินทรียวัตถุในดินต่ำมากเนื่องจากมันสำปะหลังที่ปลูกต้องรอธาตุอาหารจากปุ๋ยเคมีเพียงอย่างเดียว นอกจากนี้ยังมีการใช้

- สารกำจัดวัชพืชได้แก่ พาราควอต และไกลโฟเซต ในปริมาณที่สูงขึ้นทุกๆปี เนื่องจากวัชพืชเกิดการดื้อยา และบั่นทอนสุขภาพของเกษตรกรผู้ผลิตเองนอกจากนี้ยังได้ขายผลผลิตในราคาประกันกับทางบริษัทอุบลไบโอเอทธานอล ในราคากิโลกรัมละ 2.90 บาท ซึ่งเป็นมันระยะปรับเปลี่ยน

- ปี 2562เข้าสู่ปีที่ 3 ในการปรับเปลี่ยน ดินปลูกมีการปรับปรุงบำรุงดินโดยใช้ปุ๋ยหมัก ปุ๋ยคอก น้ำหมักชีวภาพบำรุงต้น ใบ และราก งดใช้สารเคมีทุกชนิด ผลผลิตเพิ่มขึ้นเป็นไร่ละ 4-6 ตัน ซึ่งจะได้ขายผลผลิตในราคากิโลกรัมละ 3.40 บาทซึ่งเป็นราคาประกันสำหรับมันที่ผ่านการรับรอง มาตรฐานเกษตรอินทรีย์ มกษ.9000,USDA Organic, EU Organic, JAS Organic และ China Organic มันสำปะหลังที่ได้จะนำไปสู่วัตถุดิบในการผลิตแป้งและผลิตภัณฑ์ออร์แกนิคส่งออกสู่ต่างประเทศ ซึ่งการผลิตมันอินทรีย์เกษตรกรต้องมีความขยันหมั่นเพียร และต้องมีความซื่อสัตย์เป็นอันดับแรก

-2-

**4. องค์ความรู้ในการประกอบอาชีพ และงานที่ภาคภูมิใจ**

**การปลูกมันสำปะหลังอินทรีย์ให้ได้ผลผลิตดี**

1. **การเตรียมดิน** หลังจากมีการเก็บเกี่ยวผลผลิตมันสำปะหลังประมาณช่วงเดือนมีนาคม จะทำการพักหน้าดิน ไถตากดินและหว่านเมล็ดพันธุ์ปอเทืองเพื่อใช้ในการปรับปรุงปรุงดิน จากนั้น ประมาณ 30 วันทำการไถกลบเพื่อเตรียมแปลงปลูกในเดือนพฤษภาคม โดยการใช้ปุ๋ยหมักที่จนได้ที่ไม่น้อยกว่า 2 เดือนรองพื้นไร่ละประมาณ 1 ตันและทำการยกร่องปลูก ระยะห่างระหว่างร่อง 80-100 เซนติเมตร(เพื่อความสะดวกในการเข้าทำงานของเครื่องจักรในการกำจัดวัชพืช)
2. **การเตรียมท่อนพันธุ์** ตัดท่อนพันธุ์ยาวประมาณ 6 ข้อ ท่อนพันธุ์ต้องเป็นท่อนพันธุ์ที่มาจากแปลงอินทรีย์แปลงเดิมไม่ผ่านการใช้สารเคมีมาก่อน แช่ท่อนพันธุ์ด้วย PGPR3 ซึ่งได้รับการรับรองจากกรมวิชาการในการเพิ่มประสิทธิภาพการผลิตมันสำปะหลังอินทรีย์ก่อนนำไปปลูกในแปลง
3. **การกำจัดวัชพืช** เมื่อมันสำปะหลังอายุ ได้ 2 เดือน กำจัดวัชพืชโดยการใช้การดายหญ้าหรือการใช้เครื่องจักรติดรถไถนาเดินตามในการไถกำจัดหญ้าบริเวณร่องมันสำปะหลังซึ่งสามารถโรยปุ๋ยหมักไปพร้อมกันในเวลาเดียวกัน
4. **การดูแลรักษา** หมั่นฉีดน้ำหมักชีวภาพทุก 15 วันเพื่อบำรุงต้นและใบ หลังจากมันสำปะหลังอายุ 3-5 เดือน พร้อมสำหรับการแตกกิ่งหมั่นตรวจแปลงตรวจดูโรคแมลงที่ระบาดในแปลง

**การทำปุ๋ยหมักและน้ำหมักชีวภาพในการเพิ่มผลผลิตมันสำปะหลัง**

**การทำปุ๋ยหมักจากผักตบชวา**

**ส่วนผสม** 1. เศษวัสดุ ประกอบด้วย ผักตบชวา 1 ส่วน กากมัน 1 ส่วน กากอ้อย 1 ส่วน

2.มูลสัตว์ 1 ส่วน

**วิธีทำ** นำเศษวัสดุมากองขนากความกว้าง 1.5 เมตรความยาวตามสะดวก ความสูงของชั้นวัสดุแต่ละชั้นไม่ควรเกิน 10 เซนติเมตร เริ่มจาก ผักตบชวา กากมัน กากอ้อยและมูลสัตว์ รดน้ำให้ชุ่ม ความสูงของกองปุ๋ยประมาณ 1.2-1.5 เมตร หมั่นรดน้ำให้ความชื้นทุก 10 วัน

**จุลินทรีย์หน่อกล้วย**

**ส่วนผสม** 1.หน่อกล้วย 3 กิโลกรัม

2.กากน้ำตาล 1 กิโลกรัม

3. น้ำสะอาด 10 ลิตร

**วิธีทำ** ขุดหน่อกล้วยความสูงไม่เกิน 1เมตร นำมาสับให้ละเอียด คลุกเข้าให้เข้ากับกากน้ำตาลเติมน้ำสะอาด 10 ลิตร หมักในถังมีฝาปิด 7 วันสามารถนำไปใช้ได้ ใช้อัตราฉีดพ่น 20 ซีซี ต่อน้ำ 20 ลิตร ทุก 15 วัน ในมันสำปะหลัง

-3-

ปัจจุบันนายโฉมยง สีโสภา เป็นเกษตรกรต้นแบบด้านการผลิตมันสำปะหลังอินทรีย์ในจังหวัดยโสธร มีผู้สนใจเข้าศึกษาดูงานในแปลง และได้รับรางวัลชนะเลิศการประกวดเกษตรกรดีเด่น สาขาทำไร่ ประจำปี 2563

1. **สรุปองค์ความรู้ที่ใช้**
2. การปฏิบัติตามข้อบังคับเกษตรอินทรีย์
3. การใช้ปุ๋ยอินทรีย์ที่ผลิตเอง
4. การดูแลรักษามันสำปะหลังให้ได้ผลผลิตดี

**6.ปัจจัยแห่งความสำเร็จ**

1. การเตรียมพื้นที่ให้เหมาะสมสำหรับการปลูกพืชระบบอินทรีย์ คือต้องสร้างแนวกันชนที่หนาแน่นในแปลง การทำคูกั้นขนาดใหญ่เพื่อป้องกันน้ำจากแปลงอื่นเข้าสู่แปลงของเรา

2. การมีใจรักในการทำเกษตรอินทรีย์ เนื่องการทำเกษตรอินทรีย์ต้องมีความพิถีพิถันการการผลิต เพราไม่มีการใช้สารเคมี โดยเฉพาะการกำจัดวัชพืช และไม่ควรทำในพื้นที่มากเพราะจะดูแลไม่ทั่วถึง

3.การได้รับคำแนะนำจากหน่วยงานด้านการเกษตรในการช่วยเพิ่มผลผลิตมันสำปะหลังอินทรีย์

4.การมีความรู้ในการผลิตมันสำปะหลังให้ได้คุณภาพดี มีการวางแผนการปลูกในฤดูกาลที่ถูกต้องและเหมาะสม

7.ตลาดที่มั่นคงและแน่นอน เกษตรกรผู้ผลิตมันสำปะหลังอินทรีย์จะขายมันสำปะหลังอินทรีย์หัวสดให้บริษัทอุบลไบโอเอธานอล เพื่อนำไปผลิตแป้งมันสำปะหลังอินทรีย์

**7.แนวคิดในการทำงาน**

การผลิตมันสำปะหลังอินทรีย์ต้องมีความตั้งใจและความซื่อสัตย์ในงานที่ทำเพราะมันสำปะหลังเป็นพืชที่ต้องการธาตุอาหารในการเจริญเติบโตปริมาณมากต้องใช้ปุ๋ยเคมีในการเพิ่มผลผลิต ประสบกับปัญหาเรื่องวัชพืชในแปลงต้องใช้สารกำจัดวัชพืชที่เป็นอันตรายต่อสุขภาพในการกำจัด หากแรงงานไม่เพียงพอ แต่การทำเกษตรอินทรีย์ต้องมีความขยันมาเป็นอันดับ 1 ต้องหมั่นตรวจแปลงปลูกเพื่อป้องกันศัตรูพืชที่จะทำความเสียหายในแปลง โดยอาศัยแรงงานคนและเครื่องจักรทุ่นแรงบางชนิดเป็นสำคัญ ปีแรกที่ทำจะให้ผลผลิตต่ำมากเนื่องจากดินที่ปลูกขาดความอุดมสมบูรณ์ ต้องใช้ระยะเวลาไม่น้อยกว่า 2 ปีในการฟื้นฟูปรับปรุงดินตามแบบเกษตรอินทรีย์ผลผลิติที่ได้จะค่อยๆ สูงขึ้น ซึ่งเป็นการเพาะปลูกที่ทำให้เกิดความยั่งยืนในอาชีพเกษตรกร

-4-

**8.หลักคิดในการประกอบอาชีพเกษตรกร**

อาชีพเกษตรกรเป็นอาชีพที่เลี้ยงครอบครัวมาตั้งแต่เกิด เป็นอาชีพที่มั่นคงแต่มีความเสี่ยงสูง เพราต้นทุนในการผลิตไม่คงที่ ต้องอาศัยปัจจัยการผลิตภายนอกเป็นส่วนใหญ่ แต่หากเกษตรกรสามารถสร้างปัจจัยการผลิตให้เกิดขึ้นภายในแปลงหมุนเวียนและสามารถลดต้นทุนการผลิตได้ และได้จำหน่ายผลผลิตในราคาสูงหรือเป็นที่น่าพึงพอใจ อาชีพเกษตรกรสามารถอยู่ได้ด้วยการพึ่งตนเอง

**9.ที่มาของข้อมูล**

ผู้ถอดองค์ความรู้ นางสาวดวงใจ ประกอบสันต์ นักวิชาการส่งเสริมการเกษตรปฏิบัติการ

สำนักงานเกษตรอำเภอป่าติ้ว จังหวัดยโสธร

\*\*\*\*\*\*\*\*\*\*\*\*\*\*\*\*\*\*\*\*\*